
                                                                                                 Αθήνα, 12 Μαρτίου  2020
  	       
ΔΕΛΤΙΟ ΤΥΠΟΥ
Aναβολή συνεδριάσεων υγειονομικών επιτροπών ΚΕΠΑ για συγκεκριμένες κατηγορίες ασφαλισμένων
Τρίμηνη παράταση δικαιώματος σε παροχές λόγω αναπηρίας
Στο πλαίσιο της αντιμετώπισης της διασποράς του κορωνοϊού και προς αποφυγή συνωστισμού ιδιαίτερα ευπαθών ομάδων αποφασίστηκε η μερική αναστολή λειτουργίας των ΚΕΠΑ μέχρι την 31η Μαρτίου 2020 σύμφωνα με την Πράξη Νομοθετικού Περιεχομένου που εκδόθηκε στις 11.03.2020 
Η αναστολή περιλαμβάνει τις συνεδριάσεις των υγειονομικών επιτροπών για εξέταση:
α) παράταση αναπηρικών συντάξεων 
β) παράταση χορήγησης προνοιακών παροχών 
γ) παράταση χορήγησης επιδομάτων λόγω αναπηρίας
δ) παράταση χορήγησης ασφαλιστικής ικανότητας στις περιπτώσεις αναπηρίας
Στα πρόσωπα, στα οποία αναστέλλεται η εξέταση των αιτημάτων τους, παρατείνεται για 3 μήνες η καταβολή αναπηρικής σύνταξης προνοιακών παροχών που συνδέονται με την αναπηρία, όλων των επιδομάτων που χορηγούνται λόγω αναπηρίας καθώς και η ασφαλιστική ικανότητα. 
Η παράταση αυτή προστίθεται σε κάθε άλλη παράταση που τυχόν έχει χορηγηθεί (ΠΝΠ 11.03.2020/2020, ΦΕΚ Α' 55/11-03-2020). 
Ως εκ τούτου παρακαλούνται να μην προσέρχονται στα ΚΕΠΑ άτομα που είχαν προγραμματισμένα ραντεβού στις επιτροπές που δόθηκε αναστολή σύμφωνα με τα παραπάνω.                      

